Aquae Iasae

Aquae Iasae Kroaziako Varaždinske Toplice hiriko erromatarren asentamendu eta terma erromatarra izan zen. Gaur egun, bertan dagoen aztarnategiaren izena da.https://www.turizam-vzz.hr/istrazite/legende/62-aqua-iasae

 Historia 
K.a. III. mendean, inguru honetan Jasi tribuko iliriar herria bizi zen, zeinaren izenari erreferentzia egin zioten gero erromatarrek leku honi Aquae Iasae, "Jasien urak" deituz. Jasi herria, bere ur-iturburuei esker, Goi Panoniako zentro mediko, zeremonial, kultural eta ekonomiko esanguratsu bihurtu zen.https://web.archive.org/web/20091114095316/http://www.toplice-vz.hr/english/

Arrakasta handiena Erromatar Inperioan ezagutu zuen, I. mendetik IV. mendera. Erromatarren asentamenduaren zati publikoa Varaždin bainuetxeko muinoan zegoen, gaur egun parkea eta gune arkeologikoa dena. Aquae Iasaeren egoitza-zatia artisautza-ekitaldiko merkataritza eta erakusketen instalazioen muinoaren magalean jaisten diren terrazetan zeuden.

K.o III. mendearen amaieran Aquae Iasae godoen erasoetan suntsitua izan zen. Ondoren, IV. mendearen hasieran, Konstantino enperadoreak zaharberritu zituen termak. Estazioa erabat hondatuta eta hutsik geratu zen IV. mendean migrazio garaiko inbasioekin.

 Aztarnategia 
Indusketa eta ikerketa arkeologiko trinkoak jarraitu dira 1953az geroztik, Zagrebeko Antzinako Arkeologia Museoaren Sailaren menpe, Marcel Gorenc irakasleak zuzenduta. Ondoren, bainuetxeko parkean, erromatar arkitekturaren multzoa aurkitu zuten, I. eta IV mende artekoa, 6000 m2 hedadurarekin.Marcel Gorenc. "Minerva iz Varaždinskih Toplica i njen majstor". Vjesnik Arheološkog muzeja u Zagrebu. 

 Erreferentziak 

 Kanpo estekak 

Kategoria:Kroaziako aztarnategi arkeologikoak
Kategoria:Kroaziako bainuetxeak
Kategoria:Antzinako Erromako hiriak Kroazian
Kategoria:Varaždin eskualdea
Kategoria:Erromatar termak
Kategoria:Kroaziako leku turistikoak